Maribor, 10. 05. 2018

Naš znak: 1/1-023-21/2018-zk

V skladu z določbo 17. točke 2. odstavka 330. člena Statuta Univerze v Mariboru (Statut UM-UPB12, Ur. l. RS št. 29/2017) in zaradi poteka mandata članom Senata Fakultete za kemijo in kemijsko tehnologijo iz vrst študentov, izdaja dekan Fakultete za kemijo in kemijsko tehnologijo dne 10. 05. 2018 naslednji

**SKLEP**

**o razpisu volitev predstavnikov študentov v Senat Fakultete za kemijo in kemijsko tehnologijo**

**I.**

**(pravna podlaga)**

Senat članice univerze je strokovni organ članice univerze (1. odstavek 311. člena Statuta Univerze v Mariboru).

V Senat članice se izvolijo tudi predstavniki študentov, ki morajo imeti status študenta, tako da ima Senat članice najmanj eno petino izvoljenih članov študentov (3. odstavek 311. člena Statuta Univerze v Mariboru).

Člane Senata članice, ki so predstavniki študentov, voli Študentski svet članice (4. odstavek 311. člena Statuta Univerze v Mariboru).

Mandatna doba članov Senata iz vrst študentov traja eno leto. Ista oseba je lahko po poteku mandata ponovno izvoljena v Senat članice univerze (1. odstavek 313. člena Statuta Univerze v Mariboru).

**II.**

**(roki)**

Kandidacijski postopek za člane Senata Fakultete za kemijo in kemijsko tehnologijo se prične z dnem objave tega razpisa in se zaključi 22. 05. 2018 ob 12. uri.

Volitve za člane Senata Fakultete za kemijo in kemijsko tehnologijo iz vrst študentov se izvedejo najkasneje do 28. 05. 2018 na Študentskem svetu fakultete.

Študentski svet fakultete izvoli **3 predstavnike študentov** v Senat Fakultete za kemijo in kemijsko tehnologijo.

Novoizvoljenim članom Senata Fakultete za kemijo in kemijsko tehnologijo iz vrst študentov poteče mandatna doba z dnem 29. 05. 2019.

**III.**

**(kandidiranje za člane Senata Fakultete za kemijo in kemijsko tehnologijo iz vrst študentov Fakultete za kemijo in kemijsko tehnologijo)**

Pravico kandidirati oz. biti voljen ima vsak študent s statusom študenta Fakultete za kemijo in kemijsko tehnologijo.

Kandidaturo lahko vloži vsak študent, ki je vpisan v posamezni letnik, absolvent ali podiplomski študent Fakultete za kemijo in kemijsko tehnologijo. **Kandidat vloži svojo kandidaturo na predpisanem obrazcu za kandidaturo, ki je priloga tega sklepa – obrazec 1 ter obvezno priloži original potrdila o vpisu**.

Kandidaturo je potrebno oddati **najkasneje do** **vključno 22. 05. 2018 do 12.00 ure v zaprti kuverti v vložišče tehniških fakultet, Smetanova ulica 17, 2000 Maribor, s pripisom »*Ne odpiraj - kandidatura za člana Senata FKKT iz vrst študentov«.***

Kandidatura, ki bo dostavljena v vložišče tehniških fakultet po 18. 05. 2018 po 12. uri, se ne bo obravnavala kot kandidatura za člana Senata Fakultete za kemijo in kemijsko tehnologijo in bo zavržena.

**IV.**

**(komisija za pregled kandidatur)**

Dekan Fakultete za kemijo in kemijsko tehnologijo imenuje komisijo za pregled kandidatur, sestavljeno iz treh članov, od katerih mora biti en študent. Študenti, ki so vložili kandidaturo za člana Senata Fakultete za kemijo in kemijsko tehnologijo, ne smejo biti člani komisije za pregled kandidatur.

Komisija za pregled kandidatur se sestane **22. 05. 2018** **ob 13. uri**, pregleda in preveri, ali so kandidature vložene v predpisanem roku ter ali posamezni kandidati izpolnjujejo predpisane pogoje za kandidiranje. Nepravočasne kandidature komisija s sklepom zavrže, nepravilne pa z odločbo zavrne.

V primeru, ko komisija za pregled kandidatur izda sklep oziroma odločbo, s katero zavrže ali zavrne kandidaturo posameznega kandidata, se lahko vloži obrazložen ugovor zoper sklep oziroma odločbo komisije za pregled kandidatur in sicer najkasneje do **23. 05. 2018 do 12. ure**. Ugovor se naslovi na **Volilno komisijo FKKT** in se posreduje v **zaprti kuverti v vložišče tehniških fakultet s pripisom »ugovor zoper sklep-odločbo komisije za pregled kandidatur za člana Senata FKKT iz vrst študentov. NE ODPIRAJ!«.**

V primeru, ko Komisija za pregled kandidatur ugotovi, da je posamezna kandidatura nepopolna ali kako drugače nepravilna, vendar pa je pravočasna, od kandidata zahteva dopolnitev vloge najkasneje **do 23. 05. 2018** do **12. ure.** Dopolnitev se naslovi na **Volilno komisijo FKKT** in se posreduje v **zaprti** **kuverti** **v vložišče tehniških fakultet s pripisom »dopolnitev kandidature za člana Senata FKKT iz vrst študentov. NE ODPIRAJ!«.**

Komisija za pregled kandidatur pripravi seznam popolnih kandidatur, seznam kandidatov, ki imajo nepopolno kandidaturo in seznam kandidatov, ki imajo nepravočasno kandidaturo. Izdelane sezname in vložene kandidature odstopi komisiji za pritožbe.

**V.**

**(Volilna komisija)**

Dekan Fakultete za kemijo in kemijsko tehnologijo imenuje Volilno komisijo, sestavljeno iz treh članov, od katerih mora biti en študent. Študenti, ki so vložili kandidaturo za člana Senata Fakultete za kemijo in kemijsko tehnologijo, ne smejo biti člani Volilne komisije. Člani Komisije za pregled kandidatur ne smejo biti člani Volilne komisije.

Volilna komisija se sestane **23. 05. 2018 ob 13. uri**.

Volilna komisija najprej opravi pregled prejetih dopolnitev vlog ter pregled prejetih ugovorov zoper sklep oziroma odločbo Komisije za pregled kandidatur.

V primeru, da je bila posamezna kandidatura vložena pravočasno in je v predpisanem roku ustrezno dopolnjena tako, da izpolnjuje predpisane pogoje, Volilna komisijakandidata uvrsti na seznam popolnih kandidatur.

Kandidatura pa bo zavrnjena kot nepopolna, če le-ta v predpisanem roku ne dopolnjena ali če je sicer dopolnjena, vendar pa tudi potem ne ustreza predpisanih pogojem.

O vsakem ugovoru Volilna komisija dokončno odloči. V primeru, da mu ugodi, o tem izda odločbo. V primeru, da ugovoru ne ugodi, pa zavrne ali zavrže kandidaturo. Odločitev Volilne komisije je dokončna.

Volilna komisija dne 23. 05. 2018 po pregledu ugovorov opravi še naslednje:

* potrdi seznam kandidatov za člane Senata Fakultete za kemijo in kemijsko tehnologijo iz vrst iz vrst študentov;
* določi z žrebom vrstni red kandidatov na glasovnici;
* oblikuje glasovnice;
* izdela obrazec zapisnika o poteku in rezultatih glasovanja;
* dostavi Študentskemu svetu fakultete volilno gradivo (glasovnice, obrazec zapisnika o poteku in rezultatih glasovanja).

**VI.**

**(izvedba volitev za člane Senata Fakultete za kemijo in kemijsko tehnologijo iz vrst študentov)**

Volitve za predstavnike študentov v Senat Fakultete za kemijo in kemijsko tehnologijo se izvedejo najkasneje **do 28. 05. 2018** na seji Študentskega sveta Fakultete za kemijo in kemijsko tehnologijo.

Volilni upravičenci so člani Študentskega sveta fakultete. Za sam potek volitev na Študentskem svetu fakultete, se na seji imenuje tri članska volilna komisija izmed članov Študentskega sveta Fakultete za kemijo in kemijsko tehnologijo.

Predstavnike študentov v Senat fakultete se voli z navadno večino glasov volilnih upravičencev.

V primeru, da je več kandidatov dobilo enako število glasov, se v drugem krogu glasovanje med temi kandidati ponovi na isti seji. Izdelajo se glasovnice in izvedejo volitve med kandidati, ki so dobili enako število glasov. Izvoljeni so kandidati, ki so dobili največ glasov. V primeru, da tudi po drugem krogu volitev obstoji enako število glasov med kandidati, odloči žreb.

Volilna komisija ugotovi volilni rezultat, sestavi o rezultatih zapisnik ter razglasi volilne rezultate.

**VII.**

**(javna objava sklepa)**

Ta sklep se javno objavi na oglasnih deskah Fakultete za kemijo in kemijsko tehnologijo in na spletnih straneh Fakultete za kemijo in kemijsko tehnologijo ter stopi v veljavo takoj po objavi.

Za objavo sklepa je zadolžen dekanat Fakultete za kemijo in kemijsko tehnologijo.

D E K A N

Redni prof. dr. Zdravko Kravanja

Priloga:

* Vloga kandidature za člana Senata FKKT iz vrst študentov FKKT, s pisnim soglasjem

**OBRAZEC 1**

**VLOGA1 KANDIDATURE ZA ČLANA SENATA FKKT**

**iz vrst študentov, s pisnim soglasjem**

Spodaj podpisan/a

\* \* \* \* \*

Ime in priimek kandidata/ke:

Naslov: Pošta:

Naslov začasnega bivališča:

Študent/ka letnika

Program / Smer

e-mail: GSM:

\* \* \* \* \*

jamčim za verodostojnost podatkov in soglašam s kandidaturo

za člana Senata Fakultete za kemijo in kemijsko tehnologijo iz vrst študentov.

Podpis

OPOZORILO

*Kandidaturi je obvezno potrebno priložiti originalno potrdilo o vpisu kandidata/ke!*